google/wiki40b huggingface dataset:
Grain whisky

Grain whisky er en whisky som lages av hovedsakelig en blanding av forskjellige korntyper, hovedsakelig bygg, hvete og mais.

Produksjon

Produksjonen av grainwhisky er stort sett lik all annen whisky og deles grovt sett i malting, mesking, fermentering, destillering og lagring. I tillegg til dette har Grain whisky ett parallelt ledd til maltingen hvor kornblandingene som skal mikses med det maltede bygget kokes for å myke opp korn-stivelsen slik at den blir løselig i vann. Denne kokte kornblandingen tilsettes i meskeprosessen.

Destilleringsprosess

Grainwhisky destilleres i en coffey still som består av to hoveddeler, en analyserer og en retter (rectifier). Wash pumpes inn i toppen av av retteren hvor den føres igjennom koiler som lar washen varmes opp av spritdamp fra analysereren. wash føres så inn i toppen av analysereren og synker ned igjennom perforerte plater, mens varm damp stiger opp og tar ut alkoholen fra wash. Denne alkoholdampen føres så nå inn i bunnen av retteren som bruker alkoholdampen til å varme wash, og motsatt wash til å kjøle ned dampen. Ut herfra kommer da kornspriten. Dette foregår i en kontinuerlig prosess som gjør at denne prosessen kan produsere langt større kvanta sprit.

Smak

Grain whisky har en mildere smak og aroma i forhold til maltwhisky, og brukes derfor som oftest som råstoff til blended whisky. Opp til 70 prosent av en flaske blended whisky kan bestå av grain whisky. Resten er malt whisky. Det meste av den whiskyen som selges er blended whisky.

Tilgjengelighet

Det er syv destillerier i Skottland som lager grain whisky, og som er ganske ukjente for forbrukerne. Det er mulig å kjøpe flasker med grain whisky, men de kan være vanskelig å finne, og er ikke spesielt populære.
Rogne skule

Rogne skule er en skole i Øystre Slidre. Elevene ved skolen er organisert i tre trinn; 1.-2. årstrinn, 3.-4. årstrinn og 5.-7. årstrinn. 
Nybygget på Rogne skule sto ferdig til kongebesøket i Valdres som fant sted i juni 2010, der kongen foretok den offisielle åpningen av skolen etter ombyggingen. 
Rogne skule ble tatt i bruk ved skolestart høsten 2010. Ved skolestart høsten 2011 begynte det 138 elever ved Rogne skule. Skolestrukturen i Øystre Slidre kommune er ny fra skolen startet opp i august 2011.
Rødtvet skole

Historie

26. februar 1962 åpnet den nye skolen på Rødtvet. Befolkningsveksten og utbygging av boligblokker i området krevde en ny skole i området. Den første tiden soknet deler av Veitvet sine elever til Rødtvet skole. 
Skolen har en periode også hatt ungdomstrinn, men er i dag en forsterket barneskole, organisert med 20 ordinære klasser (med 470 elever) og 5 spesialgrupper (med 28 elever). Rødtvet har hatt en sterk vekst i boliger og barn i skolealder etter år 2000. Skolen ble derfor utvidet med 210 elevplasser fra høsten 2012, og fikk da et nytt skolebygg i form av «Kuben», en tre etasjes bygning øst i skolegården.
Tushita

Tushita-himmelen er et tilholdssted for guder og fremtidens buddhaer. Ifølge det store fartøys buddhisme kom Buddha herfra. Han var en bodhisattva på tiende trinn, dvs. så tett på å være en buddha, som mulig. Gjennom hans liv utviklet han seg den siste del, inntil han nådde den fulle erkjennelse i Bodhgaya.
Surat (distrikt)

Demografi

Ved folketellingen i 2011 var det 6 079 231 innbyggere i distriktet, mot 4 275 540 i 2001. Den urbane befolkningen utgjør 79,68 % av befolkningen.
Barn i alderen 0 til 6 år utgjorde 11,69 % i 2011 mot 14,05 % i 2001. Antallet jenter i den alderen per tusen gutter er 836 i 2011 mot 859 i 2001.
De Nios lyrikpris

De Nios lyrikpris er en svensk litteraturpris som er delt ut av Samfunnet De Nio siden 2008. Prisen er på SEK 250 000.
Semir Osmanagić

Biografi

Semir Osmanagic har avlagt en doktorgrad i universitet i Sarajevo om Maya-sivilisasjonen.
Semir Osmanagic ble født i Zenica i 1970 og da krigen brøt ut, flyttet han til Houston, USA, og der arbeidet han som direktør for produksjon i Housten Protectors Inc. I 1995 grunnla han sin egen bedrift som heter Met. Company, Inc. i Houston, USA, og er fortsatt direktøren i bedriften.
Semir Osmanagic er professor i antropologi på Det amerikanske universitet i Bosnia og Herzegovina, der han har et hovedfokus i megalittiske fenomen i Bosnia og Herzegovina. I 2005 stiftet han organisasjonen Arkeologiske parken: bosniske solpyramiden som arbeider med utgravinger og gjøre geologiske og arkeologiske forskning og arkeologisk turisme, der hovedfokus er på de bosniske pyramidene.
Han har også en mastergrad i internasjonal økonomi og politikk.
Danvikskanalen

Danvikskanalen er en kanal mellom Hammarby sjö og Saltsjön i bydelen Södermalm i Stockholm. Danvikskanalen er en del av Hammarbyleden, som ble vedtatt bygget i 1914. Anleggsarbeidene for kanalen begynte i 1917 og ble fullført i 1929.
Kanalen ble sprengt rett gjennom Danvikens berg og østre delen av Fåfängan. Kanalen er 700 meter lang og 35-100 meter bred. Kanalen krysses av Danviksbron .
Før Hammarbyleden ble bygget lå Hammarby sjö 4,7 meter høyere enn Saltsjön, og Hammarby sjö hadde sitt utløp i en liten bekk ved Danvikstull. Kanalens sider er delvis svært bratte. Den østre siden mot Danviksklippan er 32 meter høy, mens den vestre mot Fåfängan er 15 meter høy. Der kanalen nå går lå en gang Danvikens hospitals store område. Nå gjenstår bare hovedbygningen og hospitalparken.
Historie (databaser)

En historie er en abstrakt modell som brukes for å beskrive utførelse av transaksjoner kjørt i et databasesystem.  En historie representeres ofte ved en kronologisk liste av operasjoner utført av transaksjoner som kjøres sammen i systemet. Eksempler på en operasjon er lesing, skriving, avbrudd, fullføring (commit), låsing etc. Ikke alle operasjonstyper bør være med i alle historier, vanligvis representeres kun de operasjoner som er nødvendig for å beskrive et bestemt fenomen. Historier og historieegenskaper er fundamentale konsepter innenfor samtidighetskontroll.

Seriell

Transaksjonene utføres hver for seg, uten fletting (se eksempel ovenfor). I en seriell historie, er det ingen transaksjoner som starter før en kjørende transaksjon avslutter.

Strikt

En historie er strikt, hvis en følgende gjelder for to transaksjoner T1 og T2: Dersom en skriveoperasjon av T1 skjer før en konflikterende operasjon av T2 (lesing eller skriving), må T1 fullføre før operasjonen som er i konflikt kan gjennomføres.
Alle strikte historier unngår galopperende avbrudd, men ikke omvendt.

Implementasjon

I praksis, anvender de fleste generelle databasesystemer konflikt-serialiserbare og gjenopprettelige (primært strikte) historier.
Enggjøkveps

Utbredelse

Enggjøkveps er utbredt i Europa, i litt varmere strøk. I Norge finnes den nord til Troms.

Utseende

Enggjøkveps hører til i slekten av langkinnet stikkveps (Dolichovespula), der avstanden mellom fasettøyets nedre kant og kjeven er lengre enn følehornets bredde.  Den varierer i størrelsen og er mellom 14-17 millimeter lang. Fargene er typiske for stikkvepser, gult og svart. Vingene er svakt brunlige.
De store fasettøynene har en kraftig innskjæring i fremkanten, slik at de får en C-form. Bare nederste del av øyeinnskjæringen har gul farge. Munnskjoldet har to markerte spisse hjørne nederst. På toppen av hodet, mellom fasettøynene, finnes tre punktøyne. Klørne har, som hos alle gjøkvepser, en ekstra tann på innsiden. Denne mangler hos stikkvepser med arbeidere.
Gjøkvepshanner mangler stikkebrodd og kan ikke stikke. Det finnes bare befruktningsdyktige hanner og hunner.

Levevis

Enggjøkveps er rovdyr og lever av andre mindre dyr, ofte larver til insekt som lever i vegetasjonen. Dersom byttet har bein eller vinger, fjernes disse med de kraftige kjevene. Larvene blir matet med en blanding av byttedyr, nektar og spytt. Men siden gjøkvepsene mangler arbeidere, mates deres larver av vertens arbeidere.
Enggjøkveps hører til gjøkvepsene og mangler arbeidere og bygger ikke bolet selv. Det finnes bare befruktningsdyktige hunner og hanner. De er sosiale parasitter og snylter på andre sosiale stikkvepser.
Enggjøkveps snylter i bolene (samfunnene) til norsk veps og engveps. Gjøkvepshunnen forsøker å komme seg inn i et etablert samfunn. Dersom hun lykkes, overtar hun samfunnet, og bare hennes avkom blir alt opp. Bolet går etterhvert til grunne fordi det ikke lenger kommer nye arbeidere, men bare gjøkvepser. Disse parer seg om høsten. Bare de befruktede hunnene overlever vinteren.
Diego Laynez

Bakgrunn

Han ble født i Castilla i en katolsk familie med jødisk bakgrunn. Fra 1528 studerte han sammen med Alfonso Salmeron ved universitetet i Alcalá og avsluttet dette i 1532 med Magister artium. Deretter dro han med Salméron til Sorbonne i Paris for å studere teologi. Der ble han ble kjent med sin landsmann Ignatius av Loyola.

Prest, teolog

Han var en av de seks menn som sammen med Loyola grunnla Jesu Selskap, som ville hengi seg til misjonsarbeid i Palestina. Denne planen lot seg ikke virkeliggjøre på grunn av de politiske forhold. Dermed mottok Laynez den 24. juni 1537 sammen med Loyola prestevielsen sakrament i Venezia.
Laynez ble professor i skolastisk teologi ved La Sapienza i Roma. Etter at ordenen fikk pavelig godkjenning i 1540, ble Laynez sendt til Tyskland.
Laynez var en pavelig teolog under hver av Tridentinerkonsilets tre perioder. Han var en av pave Paul IIIs teologer under konsilet, og spilte da en særlig viktig rolle. Han var en av de skarpeste debattantene, under anvisninger fra kardinal Marcello Cervini, den senere pave Marcellus II. Han engasjerte seg kraftig for pavens primat, sedvanen å gi nattverden til lekfolket under én skikkelse, og mot åpningen av bønnehus for protestanter.

Jesuittenes leder

Da Loyola døde i 1556 virket Laynez i noen tid som vikar for jesuittordenen. To år etter ble han ordensgeneral. Han styrket ordenens konstitusjoner og utviklet dens arbeid innen utdanning. Ordenen fikk et kraftig oppsving. Pave Pius IV innrømmet etter en tid ordenen retten til å gi akademiske grader. Ved grunnleggelsen av mange nye kollegier gjorde Laínez også ordenens basis vesentlig bredere.
Etter pave Paul IVs død var det flere kardinaler som ville velge Laynez til pave, men han flyktet og gikk i dekning for å avskjære dette.
Frosk (band)

Bakgrunn

Frosk begynte som en ungdomsaksjon i Horten i 1969 med mål om å gjøre Folkets Hus til et allaktivitetshus. Gruppa ga også ut diktsamlingen Ordfrosk og fanzinen Magasinfrosk. Sistnevnte kom med 15 nummer i løpet av første halvdel av 1970-tallet. I 1973 satt gruppa opp syngespillet Et spill om Horten  og i 1976 ga de ut albumet Kråker i lufta på Plateselskapet MAI.

Kråker i lufta

Kråker i lufta har blitt stående igjen som en klassiker og et tidstypisk eksempel på 1970-tallets radikale visebølge. Flere av låtene har gått inn i allsangtradisjonen på den norske venstresiden. Låta Stev, også kjent som Virvelstevet, ble covret på plata En ild for fred og frihet - AUF 75 år i 1978 og igjen av Samvirkelaget i 2007.
Kråker i luftas sosialistiske tekster ble imidlertid for sterk kost for NRK. I forbindelse med en Norge rundt-reportasje om Frosk i 2016 avdekket journalist Morgan Stenmark at eksemplaret i NRKs platearkiv var blitt merket med en advarsel om ikke uten videre å spille plata i statskanalens programmer.
I 2013 gjorde Universal Music albumet tilgjengelig på digitale plattformer. LP-en fra 1976 har blitt et samleobjekt.

Comeback

I 2015 spilte Frosk en serie konserter i hjembyen Horten. Gruppa bestod nå av låtskriver, havnearbeider og kommunestyrerepresentant for Rødt i Horten, Alf Henriksen, komponist og gitarist Tom Reksjø, bassist Marius Reksjø, trommeslager Andreas Bye og fiolinist Hege Rimestad. Bandet har fortsatt å opptre med denne konstellasjonen og har siden spilt på blant annet Vervenfestivalen og Kanalrock.
I 2017 kunngjorde Frosk at de har inngått avtale med Plateselskapet No. 13 om å gi ut et nytt album. Plata ble sluppet høsten 2018.
Sorsele

Sorsele (umesamisk: Suorssá) er et tettsted i Västerbottens län i svensk Lappland. Det er Sorsele kommunes administrasjonssenter. I 2010 hadde tettstedet 1 277 innbyggere.
Navnet kommer sannsynligvis fra det samiske ordet for «forgrening», som på lulesamisk heter suorgge, og som på sørsamisk heter suerkie. Siste del av navnet er det svenske sel, som er en stilleflytende del av en elv, på norsk ofte betegnet som «lon».
Byen ligger ved Vindelälven, en av de nordsvenske elvene som ennå ikke er utbygd til produksjon av vannkraft.
Gjennom tettstedet går Europavei 45 og den svenske länsväg 363, samt Inlandsbanan, som fortsetter nordover til Gällivare.
To mil fra tettstedet ligger skianlegget Nalovardo med en lengste heis på 1740 m, en maks fallhøyde 314m og 14 nedfarter. Den store tilgangen på fritt rennende vann gjør Sorsele populært blant sportfiskere om sommeren, og om vinteren drives det isfiske på områdets mange innsjøer.
Stefan Aust

Liv

Han var sønn av en agronom. Mellom 1966 og 1969 var Aust redaktør for det radikale tidsskriftet konkret samt for avisen St. Pauli-Nachrichten. Fra 1970 arbeidet han som journalist i Norddeutscher Rundfunk, og fra 1972 til 1986 for fjernsynsmagasinet «Panorama». Fra mai 1988 var han sjefredaktør for Spiegel TV. Selv om han i begynnelsen ble kritisk mottatt, har har kunnet utvikle et velrenommert programtilbud med gode dokumentarer og nyhetssendinger.
I september 1970 befridde han på eget initiativ og med hjelp fra en RAF-avhopper, tvillingene Bettina og Regine Röhl, døtrene av Ulrike Meinhof og den tidligere utgiveren av konkret, Klaus Rainer Röhl. Tvillingene var blitt bortført til Sicilia av moren i den hensikt å sende dem til en palestinsk flyktningleir i Jordan. Aust lyktes å bringe tvillingene tilbake til faren, som hadde foreldreretten.
Stefan Aust ble utnevnt til sjefredaktør for magasinet Der Spiegel den 16. desember 1994, og trakk seg dermed fra Spiegel TVs redaksjon. Fra juli 1995 er han imidlertid administrerende direktør også for Spiegel TV, og leder selv regelmessig fjernsynsprogrammer.

Utmerkelser

I 2005 mottok han Goldene Kamera i kategorien fjernsynsjournalistikk.
Karun 2-demningen

Karun 2-demningen, også kalt Masjid-e-Soleiman-demningen, er en demning med et vannkraftverk i den trange og fjellpregede elva Karun i provinsen Khūzestān i det sørvestre Iran. Den ble ferdig for produksjon i 2003 etter byggearbeider og utvidelser siden 1993, og har en installert vannkrafteffekt er 2 000 MW, fordelt på 8 turbiner. Årsproduksjonen er 3,7 TWh.
Demningen, som stod ferdig i 2002, er en 164 meter høy og 480 meter lang steinfyllingsdam, og demmer opp 228 mill. m³ vannmasser. Vannstrømmen er på inntil 27 300 m³/sek.
23,5 km lengre oppe i Karun-elva finner vi Karun 1-demningen (Shahid-Abbaspur), og 113,5 km oppe i elva finner vi Gotvand-demningen i samme elv.
Arctosa alpigena

Utbredelse

Arctosa alpigena er utbredt i Europa. Den finnes i fjellet (høyfjellet) og er registrert i Norge. Det finnes en underart, Arctosa alpigena lamperti (Dahl, 1908).

Utseende

Arctosa alpigena er brun eller brunsvart. Hode-bryst stykket er ganske hårløst og skinnende brunt. Bakkroppen har tydelige hår og en karateristisk lys flekk på oversiden. Beina er lysere, nesten gulbrune. Som voksne (imago) er hunnen opptil 10 mm, mens hannen er opptil 8 mm lang (kroppens lengde).
Mange av artene i slekten Arctosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.

Levevis

Arctosa alpigena lever stort sett i fjellet, men kan finnes ned til 150 moh. I Europa finnes den i Alpene. Den foretrekker fuktige leveområder blant annet myr med torvmose. De kjønnsmodne edderkoppene (imago) finnes fra sommeren til høsten.
Rykestrasse 68

Rykestrasse 68 er et musikkalbum med Hanne Hukkelberg, utgitt i 2006.
Sedlacekia

Levevis

Både larvene og de voksne (imago) er planteetere.

Utbredelse

Arten lever på Ny-Guinea.
Måltid

Et måltid, eller et mål, er en viss mengde mat, gjerne spist sammen andre, til faste tider. Ordet mål kommer fra norrønt mál og har sammenheng med at maten ble spist til faste, tilmålte tider. Jf. også engelsk meal og tysk Mahl. Ordet mâltîð ble lånt inn i norsk fra plattysk mâltît allerede i middelalderen, og betyr det samme som mål i denne sammenhengen.  
Måltid er en av de viktigste kulturbærerne, og ulike kulturer har sine måltid. I middelalderen spiste folk i Norge to mål — dagverðr før de tok fatt på arbeidet (eller etter den første økta) og nâttverðr når arbeidsdagen var slutt. Språklig finner vi disse ordene igjen i ordene dugurd og nattverd, men ordene har fått nye betydinger. Et måltid som tilsvarer middag er kjent fra slutten av middelalderen; dagverden ble da et lettere morgenmåltid.
Ludwig Gredler

Resultater

Kilde: Skisport365.com
Håndball-EM 2012 for menn

Norges spill

Norges landslag startet sitt EM med kamper i gruppe D med kamper i byen Vršac. Den første kampen ble spilt den 16. januar og var mot Slovenia. Til pause var det likt med 14-14, men Norge vant til slutt kampen 28–27, blant annet etter sterk innsats av den nye landslagskeeperen Ole Erevik. Kampen vil også bli husket for Håvard Tvedtens trickskudd på stillingen 27-26. Bjarte Myrhol ble kåret til banens beste spiller, noe som betydde mye etter kreftsykdommen han overvant rett før mesterskapet.
Den andre kampen i gruppespillet var mot Island. Norge ledet til pause med 20-18, og også med 29-26 kun ti minutter før slutt. Island hadde en sterk avslutning på kampen, og gikk opp i ledelsen helt på slutten av kampen. Da Bjarte Myrhol ble hindret og Norge ikke fikk straffe et halvt minutt før slutt, endte kampen med tap 34-32. Kampen vil best huskes for det norske lagets protester mot at de ikke fikk straffe i sluttminuttet, samt TV 2s kommentator Harald Bredelis utskjelling på direktesendt TV av de danske dommerne fordi de ikke dømte straffe i situasjonen. For protestene og utskjellingen av dommerne fikk det norske laget en kamps karantene av Det europeiske håndballforbundet, og en bot på 1 000 euro.
Da den siste kampen i gruppespillet skulle begynne, var det klart at Norge måtte ta poeng mot Kroatia for å gå videre til mellomrunden, etter at Slovenia vant med to mål mot Island. Slovenia ble beskyldt for å ha fikset på kampresultatet. Kroatia ledet 13-8 til pause, og vant til slutt kampen med seks mål; 26-20. Dette innebar at Norge var ute av turneringen og måtte reise hjem allerede før mellomrunden.
Coolidge-demningen

Coolidge-demningen er en demning for irrigasjonsbruk på elva Gila i Arizona, USA. Den er oppkalt etter president Calvin Coolidge, og ble bygget i årene 1924-28, og ble innviet i 1930. Den ligger ved byen Globe langt sør i Gila County, omtrent midt i delstaten. Demningen er 76 meter høy og 180 meter lang.
Demningen demmer opp San Carlos Lake, som sjelden er full unntatt i svært nedbørrike perioder.
Sundance kullkraftverk

Sundance kullkraftverk er et kullkraftverk i provinsen Alberta i Canada. Det har en installert produksjonskapasitet på 2 181 MW fordelt på 6 kokere/turbiner. Anlegget ble utbygd i 1970–1980. Brensel er kull. Dette anlegget er Canadas største, fossile kraftverk målt etter installert produksjonseffekt.
Svømming under VM i svømmesport 2015 – 200 meter brystsvømming menn

Semifinaler

Semifinalene ble avholdt fra kl. 18.29.
Nazar 4: Dragsug

Nazar 4: Dragsug er den fjerde antologien i Bing & Bringsværds serie Nazar. Temadelen i dette bindet har samlet bidrag som er innsendt etter innbydelse fra Gyldendal Norsk Forlag til å delta i en antologi over ny norsk science fiction - på samme måte som Malstrøm i 1972. Juryen besto foruten Bing & Bringsværd av Sigmund Hoftun og Kari Jacobsen. Blant tekstene finnes en novelle av Lars Saabye Christensen. Christensen var i 1977 kun kjent som lyriker, men kom samme år også med sin romandebut Amatøren.
Dragsug ble utgitt i 1977, som nummer 338 av Lanterne-bøkene under vignetten Lanterne science fiction av Gyldendal Norsk Forlag med omslag av Peter Haars.
IBM System/360 modell 22

IBM System/360 modell 22 var en modell i IBMs System/360-familie av stormaskiner. Modellen ble annonsert av IBM den 7. april 1971, og ble lansert i juni 1971. Den var i hovedsak en billigversjon av modell 30,med et mindre hovedminne og tregere I/O-kanaler. Dette gjorde at den hadde harddisker og magnetbånd som var tregere og hadde lavere kapasitet enn modell 30.
Mariaholm kurs- og konferansesenter

Mariaholm kurs- og konferansesenter er et skole- og konferansesenter ved Øyeren i Spydeberg som eies og drives av Oslo katolske bispedømme. Adressen til senteret er Stegenveien 1143, 1820 Spydeberg.
Anlegget ble bygget mot slutten av 1960-årene, og er primært et leir- og møtested for Den katolske kirke, men leies også ut til andre brukere. Mariaholm fylte 50 år i 2019 og i forbindelse med et møte i pastoralrådet i OKB ble markert at det var 50 års jubileum for at den katolske kirken fikk bygge et kapell og kurs og konferansesenter på den tidligere Holmen gård.
Senteret består av en hovedbygning over fire plan med konferanserom, grupperom, peisestuer med mer, en bygning med soverom for 72 personer fordelt på 18 rom samt Mariaholm kapell. I 2013 ble senteret renovert og noe utvidet, med økonomisk støtte fra det tyske Bonifatiuswerk. 
Siden 1985 har det vært årlig valfart til Mariaholm, med vandring fra Mariakirken i Askim til kurssenteret, en tur på omkring 20 kilometer. Denne er knyttet til festen for Jomfru Marias opptagelse i himmelen 15. august, og man hedrer spesielt Enebakkmadonnaen. 
På Mariaholm står det en byste av den polske presten Jerzy Popiełuszko, som ble drept under tortur av det polske politiet 19. oktober 1984, og valfarten holdes også til minne om ham.
Rome (Paris Metro)

Rome er en stasjon på metroen i Paris.
Stasjonen betjener linje 2.
Sibelius-akademiet

Sibelius-akademiet (svensk: Sibelius-akademin, finsk: Sibelius-Akatemia) er en musikk-høyskole i Helsingfors i Finland, grunnlagt i 1882 av Martin Wegelius som Helsingfors Musikinstitut. Skolen ble utbygd i 1924 til Helsingfors Konservatorium, på ny i 1939 til den nåværende form. 
Skolen virker i dag foruten i tre forskjellige bygninger i Helsingfors, også i Kuopio, og har undervisning i alt fra Jazz-skole opp til doktorering i klassisk komposisjon. Per i dag studerer der omtrent 1700 elever og 150-170 blir antatt årlig.
X-Men: Days of Future Past

Handling

Vi følger X-Men-laget der vi slapp i X-Men: First Class. Nå må de reise i tid for å stoppe en hendelse som vil påvirke menneskeheten såvel som mutanter over hele verden. Noen av de unge X-Men-medlemmene møter dermed også sine fremtidige selv.
Spareskillingsbanken

Produkttilbud og eierandeler

Bankens produkttilbud er tradisjonell bankvirksomhet, primært for personkundemarkedet, håndverksbedrifter samt mindre næringskunder. Utlån til private kunder utgjør hele 83% av porteføljen, til næringsvirksomhet 17% (2011). Utlån innen Kristiansand utgjør 78%, mens ca 20% er fordelt noenlunde likt mellom kunder i nabokommuene og på resten av landet.
Banken er medeier i Norne Securities AS og agent for selskapet. Banken er også medeier i Frende Forsikring AS og selger selskapets person- og skadeforsikringer. Boligkredittselskapet Verd Boligkreditt AS ble etablert i 2009 av Spareskillingsbanken sammen med Sparebanken Vest og 8 andre frittstående sparebanker.

Autorisasjonsordningen (AFR)

Spareskillingsbanken er tilsluttet AFR, og rådgiverne er autorisert.

Utdeling til almennyttige formål

Spareskillingsbanken opprettet i 2009 Skillingsfondet som årlig deler ut gaver til almennyttige formål i Kristiansandsregionen. I 2009 og i 2010 ble det delt ut 2,5 mill. kroner. I 2011 kr. 2,25 mill.